പൊതുമേഖലാ ബാങ്കുകളുടെ അറ്റാദായത്തില് കുതിപ്പ് 140 ശതമാനം വര്ധന മുംബൈ: നടപ്പുസാമ്ബത്തിക വര്ഷം ആദ്യ പാദത്തില് മികച്ച പ്രവര്ത്തനഫലം പുറപ്പെടുവിച്ച് പൊതുമേഖലാ ബാങ്കുകള്. ഇവയുടെ മൊത്തം അറ്റാദായം കഴിഞ്ഞ സാമ്ബത്തികവര്ഷം ആദ്യ പാദത്തെ അപേക്ഷിച്ച് 139.6 ശതമാനം വര്ധന രേഖപ്പെടുത്തി. 2020 21 സാമ്ബത്തിക വര്ഷം ആദ്യപാദത്തിലെ 5,847 കോടിയില്നിന്ന് 14,012 കോടി രൂപയായാണ് അറ്റാദായം കുതിച്ചത് . മാര്ച്ചില് അവസാനിച്ച സാമ്ബത്തിക പാദത്തെ 9,697 കോടിയേക്കാള് 44.5 ശതമാനം അധികമാണിത്. മറ്റിനങ്ങളിലുള്ള വരുമാനം ഉയര്ന്നതാണ് ബാങ്കുകള്ക്ക് നേട്ടമായത്. കിട്ടാക്കടങ്ങള്ക്കുള്ള നീക്കിയിരുപ്പ് കുറയുകയും ചെയ്തു. ബാങ്കുകളുടെ പലിശയിനത്തിലുള്ള അറ്റ വരുമാനത്തിലെ വാര്ഷിക വളര്ച്ച 5.4 ശതമാനമായി ചുരുങ്ങി. കോവിഡ് വ്യാപന പശ്ചാത്തലത്തില് വായ്പാവളര്ച്ച കുറഞ്ഞതാണ് കാരണം. 2020 ലെ ആദ്യപാദത്തിലെ 66,510 കോടി രൂപയില്നിന്ന് 70,132 കോടിയായാണ് വര്ധന. മറ്റു വരുമാനങ്ങളില് 34.8 ശതമാനമാണ് നേട്ടം. മുന്വര്ഷം ഇതേകാലയളവിലെ 25,089 കോടിയില്നിന്ന് 33,828 കോടിയായാണ് മറ്റു വരുമാനം വര്ധിച്ചത് .അതെ സമയം മാര്ച്ചിലവസാനിച്ച പാദത്തിലിത് 44,225 കോടി രൂപയായിരുന്നു.The post പൊതുമേഖലാ ബാങ്കുകളുടെ അറ്റാദായത്തില് കുതിപ്പ് 140 ശതമാനം വര്ധന first appeared on MalayalamExpressOnline.